
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 22Nsre/106/2026 1126928552 03. 09. 2026 JUDr. Zuzana Hlistová ECLI:SK:MSBA3:2026:1126928552.2
Uznesenie Mestský súd Bratislava III v právnej veci zápisu údajov pri obchodnej spoločnosti : ECBA, s.r.o., Syslia 40, 821 05 Bratislava, IČO: 35 823 755, do obchodného registra Mestského súdu Bratislava III, odd. Sro, vl. č. 25260/B, o odvolaní proti uzneseniu o zamietnutí námietok takto rozhodol: I.
Súd zrušuje uznesenie Mestského súdu Bratislava III č. k. 22Nsre/106/2026-5 zo dňa 13.08.2026. odôvodnenie:
1.Rozhodnutím Mestského súdu Bratislava III č. k. 22Nsre/106/2026-5 zo dňa 13.08.2026 súd zamietol námietky navrhovateľa proti odmietnutiu vykonania zmeny zapísaných údajov do obchodného registra z dôvodu, že navrhovateľ v námietkovom konaní neodstránil vytýkané vady, ktoré bránili zápisu ním navrhovaných zmien do obchodného registra v konaní vedenom pod sp. zn. 6Re/2563/2026. 2. V priebehu lehoty na podanie odvolania proti uzneseniu, navrhovateľ odstránil vady návrhu súdu, čím preukázal splnenie podmienok pre vykonanie zmeny zápisu navrhovaných údajov do obchodného registra. 3. Podľa § 126 ods. 1 zákona č. 29/2026 Z. z. o obchodnom registri konanie vo veci zápisu údajov do obchodného registra, zápisu zmeny zapísaných údajov alebo výmazu zapísaných údajov, ktoré sa začalo a právoplatne neskončilo do 16. augusta 2026 sa dokončí podľa predpisov účinných do 16. augusta 2026. 3.1. Konanie o zápis údajov do obchodného registra pri obchodnej spoločnosti sa začalo pred prijatím novely zákona o obchodnom registri a preto konanie sa dokončí podľa doterajších predpisov, t. j. zákona č. 530/2003 Z. z. o obchodnom registri a ustanovení o konaniach vo veciach obchodného registra zákona č. 161/2015 Z. z. Civilný mimosporový poriadok, ktoré boli v dôsledku prijatej novely zrušené. 4. Podľa § 286 ods. 2 CMP o zamietnutí námietok sa rozhoduje uznesením. Proti tomuto uzneseniu je prípustné odvolanie. 5. V rámci plynutia lehoty na podanie odvolania môže navrhovateľ podané námietky doplniť. Sú prvej inštancie môže odvolaniu proti uzneseniu o námietkach vyhovieť v rámci autoremedúry podľa § 2 CMP s odkazom na § 376 CSP. 6. Podľa § 376 CSP Ak bolo podané odvolanie proti uzneseniu, súd prvej inštancie môže uznesenie zrušiť, ak odvolaniu v celom rozsahu vyhovie a z uznesenia nenadobudla doposiaľ práva iná osoba ako odvolateľ. 7. V danom prípade boli splnené podmienky pre postup podľa vyššie citovaného ustanovenia, nakoľko z vyššie uvedeného rozhodnutia nenadobudla práva iná osoba, preto súd autoremedúrou svoje rozhodnutie špecifikované vo výrokovej časti uznesenia zrušil. Poučenie: Proti tomuto uzneseniu nie je odvolanie prípustné (§ 357 CSP).

